Youlou Mabiala

Gilbert Youlou Mabiala (alizaliwa 3 Machi, 1947), maarufu kama Prince Youlou, ni msanii wa muziki wa Kongo, mtunzi na mwimbaji, katika jamuhuri ya Kongo (Congo-Brazzaville). Aliwahi kuwa mwanachama wa bendi ya muziki wa Kongo ya TPOK Jazz ambayo ilikua maarufu katika muziki wa Kongo kuanzia miaka ya 1960 hadi 1980.

 Kazi ya muziki na OKJazz 
Youlou Mabiala alizaliwa Linzolo, kitongoji cha Brazzaville, mji mkuu wa Jamhuri ya Kongo. Alianza kazi yake ya muziki huko Brazzaville na vikundi vya ndani. Mnamo 1963, alijiunga na bendi ya muziki ya TPOK Jazz, huko Kinshasa (Leopoldville), kama mwimbaji na mtunzi. Baada ya misukosuko ya hatua ya awali, aliishi chini ya malezi ya Vicky Longomba .

Youlou Mabiala anasifika kwa kutunga nyimbo zifuatazo za bendi:

 Celine
 Kamikaze
 Asumani 
 Ledi
 Massi
 Lekwey (Franco na Youlou)

Mnamo 1972, Youlou alikuwa mmoja wa wanamuziki waliohama kutoka bendi ya  OKJazz na kuanzisha bendi iliyojulikana kama Lovy du Zaïre, iliyoongozwa na Vicky Longomba. 

Alirejea tena katika bendi ya OKJazz mwaka 1975 na kuachia kibao cha Kamikaze ambacho kilikuwa maarufu barani Afrika na miongoni mwa wanadiaspora wa Afrika barani Ulaya na Amerika Kaskazini. Mnamo 1977, Youlou aliondoka OKJazz kabisa.

 Marejeo 

Jamii:Arusha Editathon Muziki
Jamii:Waliozaliwa 1947
Jamii:Watu walio hai
Jamii:Wanamuziki wa Jamhuri ya Kongo